Гърция: 16 хил. без работа от днес - www.economynews.bg
Гърция: 16 хил. без работа от днес
Начало» Югоизточна Европа» Гърция» Гърция: 16 хил. без работа от днес
11:50 | 28.11.2011 378 коментари 0
Извън държавния сектор от днес остават 16 хиляди служители в Гърция. В сила влиза одобрената от гръцкото правителство мярка за въвеждане на т.нар."трудов резерв", съобщават гръцките медии. 4 хиляди от тези 16 000 държавни служители незабавно ще бъдат пенсионирани, тъй като са навършили години за пенсия, а останалите /около 12 000/ ще бъдат включени в специален "предпенсионен режим", който ще продължи до края на 2013 г. От 1 януари пък без работа ще останат още около 15 хиляди заради закриване и сливане на държавни предприятия. Гръцкото правителство въведе т. нар. "трудов резерв" като мярка за драстично редуциране на разходите в раздутия държавен сектор. Тя предвижда в него да бъдат вкарани около 30 000 държавни служители, като заплатите им ще бъдат намалени с 40% и ще им бъде даден срок от 12 месеца да си намерят нова работа. Мярката е част от плана на стойност 6,6 млрд. евро, който беше изготвен от правителството в Атина, за да умилостиви международните кредитори да отпуснат следващият транш от спасителната помощ за Гърция. Траншът е на стойност 8 млрд. евро и е от одобрения миналата година първи заем за страната в размер на 110 млрд. евро, от които 80 млрд. се предоставят от еврозоната, а останалите 30 млрд. - от фонда.
Тагове: Гърция, общество